
(Redovni zakonodavni postupak: drugo čitanje)
Europski parlament,
–	uzimajući u obzir stajalište Vijeća u prvom čitanju (09663/1/2025 – C10‑0251/2025),
–	uzimajući u obzir mišljenje Europskoga gospodarskog i socijalnog odbora od 13. prosinca 2023.[footnoteRef:1], [1:  	SL C, C/2024/1577, 5.3.2024., ELI: http://data.europa.eu/eli/C/2024/1577/oj.] 

–	uzimajući u obzir stajalište u prvom čitanju[footnoteRef:2] o Prijedlogu Komisije upućenom Europskom parlamentu i Vijeću (COM(2023)0462), [2:  	SL C, C/2025/1032, 27.2.2025., ELI: http://data.europa.eu/eli/C/2025/1032/oj.] 

–	uzimajući u obzir članak 294. stavak 7. Ugovora o funkcioniranju Europske unije,
–	uzimajući u obzir privremeni sporazum koji je odobrio nadležni odbor u skladu s člankom 75. stavkom 4. Poslovnika,
–	uzimajući u obzir članak 68. Poslovnika,
–	uzimajući u obzir preporuku za drugo čitanje Odbora za unutarnje tržište i zaštitu potrošača (A10‑0227/2025),
1.	prihvaća stajalište Vijeća u prvom čitanju;
2.	prima na znanje izjavu Komisije priloženu ovoj Rezoluciji, koja će se objaviti u seriji C Službenog lista Europske unije;
3.	utvrđuje da je akt usvojen u skladu sa stajalištem Vijeća;
4.	nalaže svojoj predsjednici da potpiše akt s predsjednikom Vijeća u skladu s člankom 297. stavkom 1. Ugovora o funkcioniranju Europske unije;
5.	nalaže svojem glavnom tajniku da potpiše akt nakon provjere jesu li svi postupci propisno zaključeni te da ga u dogovoru s glavnom tajnicom Vijeća da na objavu u Službenom listu Europske unije;
6.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

IZJAVA KOMISIJE POVODOM DONOŠENJA UREDBE (EU) 2025/2509 

Komisija redovito i sustavno ocjenjuje pojavu opasnih kemikalija u igračkama, uzimajući pritom u obzir dostupne znanstvene dokaze, s ciljem prilagodbe graničnih vrijednosti ili uvjeta za prisutnost određenih kemijskih tvari ili smjesa u igračkama u skladu s člankom 46. Uredbe (EU) 2025/2509 o sigurnosti igračaka. U tu će svrhu Komisija u roku od 12 mjeseci od stupanja ove Uredbe na snagu od Europske agencije za kemikalije zatražiti mišljenje o sigurnosti nitrozamina i njihovih prekursora u igračkama s obzirom na ukupnu izloženost. U istu će svrhu Komisija u roku od 24 mjeseca od stupanja ove Uredbe na snagu od Europske agencije za kemikalije zatražiti mišljenje o sigurnosti olova, kadmija, žive i kroma VI u igračkama s obzirom na ukupnu izloženost.

